Public procurement notice: Contract Notice
Published: 2025-11-07
Buyer: Helsingin kaupunki
Country: FI
Region: FI1B1
Contract type: Supplies
Procedure: Open procedure
CPV classification: 32344100 | 35120000: Surveillance and security systems | 45312000 | 50000000 | 51000000
Estimated value: 7000000 EUR
Submission deadline: 2025-12-15
Award criteria: price, quality

Technical requirements: Tässä hankinnassa käytetään avointa menettelyä. Tarjoajien tulee toimittaa tarjoukset määräaikaan mennessä tämän tarjouspyynnön vaatimusten mukaisesti. Tarjoajien soveltuvuus ja tarjousten tarjouspyynnönmukaisuus tarkastetaan tämän tarjouspyynnön ehtojen mukaisesti. Tarjousten vertailu tehdään tämän tarjouspyynnön vertailuperusteiden mukaisesti. 

Tarjouspyynnön ehdoissa esitetyt selvitykset ja todistukset pyydetään ennen hankintapäätöksen tekoa tarjoajalta, joka vertailun ja alustavan soveltuvuusarvioinnin perusteella näyttää tulevan valituksi. Hankintapäätös muutoksenhakuosoituksineen lähetetään kaikille tarjoajille tiedoksi.  

Ennen tarjousten toimittamisen määräaikaa on mahdollista esittää tarjouspalvelun kautta kysymyksiä, ja näihin kysymyksiin annetut vastaukset tulee ottaa huomioon tarjousta annettaessa tämän tarjouspyynnön vaatimuksia täsmentävinä vaatimuksina.
Hankinnan kohteena ovat Helsingin kaupungin omistamien ja sen eri toimialojen ja liikelaitosten hallinnoimien palvelukiinteistöjen henkilöturvajärjestelmät (jäljempänä myös pelkkä järjestelmä) sekä näihin liittyvät suunnittelu-, asennus-, purku-, ylläpito- ja huolto sekä käyttökoulutuspalvelut sekä henkilöturvapalvelun päivystyspalvelut. 

Työt kohdistuvat pääasiassa Helsingin kaupungin omistamiin ja hallinnoimiin kiinteistöihin, joissa tällä hetkellä on käytössä muiden muassa seuraavia järjestelmiä Spider, Tunstall, 9 Solutions, Everon ja Jablotron.

Helsingin kaupunki (Tilaaja) toteuttaa uudisrakennus- ja peruskorjaushankkeissa järjestelmien hankinnat pääosin osana kilpailutettua rakennus- tai sähköurakkaa. Kyseisten urakan yhteydessä kilpailtujen järjestelmien huoltotarpeet toteutetaan takuuajan puitteissa kyseisen urakkahankkeen hankintasopimuksen mukaisesti. Takuuajan jälkeen turvallisuusjärjestelmän huoltotarpeet toteutetaan kulloinkin Helsingin kaupungilla voimassa olevan kyseisen turvallisuuspuitejärjestelyn puitteissa.

Henkilöturvajärjestelmällä tarkoitetaan turvajärjestelmää, sekä niihin liittyvää kaapelointia ja komponentteja. Henkilöturvajärjestelmällä tavoitellaan tietyllä alueella tai tietyssä rakennuksessa työskentelevien henkilöihin kohdistuvaa turvallisuutta varmistavaa valvontaa. 

Hoitajakutsujärjestelmät eivät sisälly hankintaan, vaan ne kilpailutetaan erilliseksi puitesopimukseksi sotepe -toimialan toimesta.

Tarjoajan tulee järjestää turvajärjestelmää ja sen palvelua koskevan 24/7 toimivan päivystyspalvelun, joka sisältää henkilöturvajärjestelmien huolto- ja korjauspalvelut sekä niihin liittyvät ylläpitotehtävät. 

Hankinta toteutetaan puitejärjestelynä etusijajärjestyksessä, jossa valitaan kokonaistaloudellisen edullisuuden perusteella viisi (5) sopimustoimittajaa ellei vaatimukset täyttäviä tarjoajia ole vähemmän. Kokonaistaloudellisen edullisuuden perusteena käytetään hinta-laatusuhteeltaan parasta tarjousta. Puitejärjestelyssä kokonaistaloudellisesti edullisimman tarjouksen jättänyt tarjoaja on etusijajärjestyksessä ensimmäinen ja toiseksi edullisin tarjoaja on etusijajärjestyksessä toisena ja niin edelleen.

Tilaaja varaa oikeuden minikilpailuttaa erityiskohteiden osalta kuten kohdetyypiltään poikkeavat, historialliset arvokohteet ym. minikilpailutuksena puitejärjestelyyn valittujen toimittajien kesken.

Minikilpailutus tehdään julkaisemalla tarjouspyyntö Cloudia kilpailutusportaalissa, jossa kohteen tiedot kuvataan. Toimittajaksi valitaan minikilpailutuksen tarjouspyynnössä esitettyjen vertailuperusteiden mukaisesti voittava toimittaja puitejärjestelyyn valittujen toimittajien kesken.

Hankinnan arvioitu arvonlisäveroton enimmäisarvo on 7,0 milj. euroa. Arvioitu arvo sisältää varsinaisen sopimuskauden kaksi (2) vuotta sekä lisäksi yhden (1) kahden (2) vuoden optiokauden.

Tilaaja voi lisäksi hankkia vähäisessä määrin hankintaohjelman ulkopuolisia, mutta samaan tuote- ja palvelukategoriaan kuuluvia tarvikkeita ja niiden huoltotöitä.  

Puitejärjestelyyn valitulla toimittajalla ei ole yksinoikeutta puitejärjestelyn kohteena oleviin hankintoihin, vaan tilaajalla on oikeus hankkia samaa hankinnan kohdetta myös tämän puitejärjestelyn ulkopuolelta.

Tarkempi kuvaus hankinnan kohteesta on kuvattu tässä tarjouspyynnössä ja sen liitteissä.
Laitteiden toimitus- ja huoltokohteet sijaitsevat pääsääntöisesti eripuolilla Helsingin kaupungin alueella.
Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista ja käyttöoikeussopimuksista annetun lain (1397/2016, jäljempänä hankintalaki) mukaan hakea muutosta vaatimalla hankintayksiköltä oikaisua (jäljempänä hankintaoikaisu). Asia voidaan myös saattaa valituksella markkinaoikeuden käsiteltäväksi (jäljempänä valitus markkinaoikeudelle). Muutoksenhakumenettelyjen määräajat ovat hankintalain mukaiset. 

HANKINTAOIKAISU Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. 

VALITUS MARKKINAOIKEUDELLE Valitus markkinaoikeudelle on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.
Sopimusta voidaan jatkaa varsinaisen sopimuskauden jälkeen yhdellä (1) kahden (2) vuoden pituisella optiokaudella.